***SZITAKÖTŐS Lecketerv***

**Időpont:** 2017.10.20.

**Intézmény:** Szent László Római Katolikus Teológiai Líceum, Nagyvárad

**Osztály:**  III. A

**Tanítónő:** Kiss Csilla-Anikó

**Műveltségi terület:**Természettudományok

**Tantárgy:** Tudomány

**Téma:** Nyersanyagok, késztermékek és felhasználásuk/

Szitakötő - **Kovács Zoltán Tibor: A bolond meséjének feldolgozása** a tanultak kiegészítéseképpen.

**Az óra típusa:** Új ismeretszerző

**Cél:**-a különböző nyersanyagok felhasználásának, feldolgozásának, hasznának felismerése

-a megújuló energiaforrások előnyeinek, fontosságának megismertetése a mese feldolgozása során

-lényegkiemelés, szövegértés fejlesztése, az olvasottak aktív, tudatos megismerése, alkalmazása a tanulók által

**Műveletesített feladatok**:

*A tanulók*

*-nevezzenek meg növényi, állati és ásványi eredetű nyersanyagokat*

*-párosítsák a nyersanyagokat és késztermékeket*

*-nevezzék meg a mesében előforduló hagyományos erőforrásokat, altalajkincseket*

*-ismerjék fel a kimeríthetetlen természeti erőforrások előnyeit*

*-kísérjék figyelemmel a képeken bemutatott hagyományos és költséges bányászatot, kőolajfúrók munkáját,*

*valamint a szélmalmok, vízierőművek, napelemek előnyeit az energiatermelés során*

*-rendezzék a szó és képkártyákat*

*-rögzítsék az olvasottakat a munkalap gyakorlatainak helyes elvégzésével*

*-egészítsék ki a keresztrejtvényt és mondják el véleményeiket a megfejtéssel kapcsolatban*

**Didaktikai stratégiák:**

* Módszerek, eljárások: beszélgetés,ellenőrzés,kérdve kifejtő szövégértő olvasás, magyarázat,
* bemutatás, utasítás, gyakorlás, munkalapos eljárás,
* Munkaformák: frontális, páros, egyéni
* Eszközök: tudomány tankönyv, szókártyák, képek, táblai rajzos gyakorlatok, Szitakötő gyermekújságok, munkalap, keresztrejtvény

|  |  |  |  |
| --- | --- | --- | --- |
| **Az óra mozzanatai** | **A tanító-tanulók közös tevékenysége/ Az óra tudományos tartalma** | **Módszerek, eszközök, szervezési formák** | **Értékelés** |
| 1. Szervezés | Előkészítem a szükséges eszközöket,képeket,táblai rajzokat, munkalapokat. Kiosztom páronként a Szitakötő újságokat a padokra. /Kiszellőztetem a termet. | Eszköztár előkészítése |  |
| 1. Hangulatkeltés 2. Előzetes ismeretek felidézése, számonkérése | Az előző órai anyag ismétlése kérdésekkel, táblai feladatokkal.  Mit rejt a **Bűvös ládikó? (**Miből készült?-didaktikai játék)...különböző késztermékek, használati tárgyak vannak a tulipános ládikóban, melyeket a tanulók megneveznek és elmondják miből készült az adott dolog.  Pl. Bundasapka, gyapjúkesztyű, kis füzet, ceruza, sajtkocka, kis tasak cukor, lufi, gyertya, ...stb.  A táblán szókártyákat csoportosítanak a tanultak alapján egy táblázatba: növényi, állati, ásványi eredetű nyersanyagok.(pl. napraforgó, len, tej, tojás, kősó, szén...)  Képeken bemutatom a gyerekeknek a bányászatot, kohókat, kőolaj fúrótornyokat, csilléket, bányászokat....illetve mindezt játékos felismerés követi-vasérc, kősó, fekete kőszén, barnaszén, kis üvegben kőolaj.  A tudomány munkafüzetben megoldott feladatok ellenőrzése, kiegészítése a témához kapcsolódóan. | Frontális, egyéni  Klb. Használati tárgyak a ládikóban  Szókártyák, csoportosítás, rendezés  Megfigyelés, felismertetés,  Magyarázat  Írásbeli feladatok ellenőrzése | szóbeli |
| 1. Témabejelentés | A mai órán ismereteinket egy mese által fogjuk bővíteni, kiegészíteni.  **Kovács Zoltán Tibor: A bolond meséje című írását** fogjuk elolvasni az őszi Szitakötő gyermekújságból és ezáltal nemcsak olvasás tudásunkat, hanem tudományos ismereteinket is gazdagítjuk. | Szitakötő újságok a padokon  Utasítás, magyarázat |  |
| 1. A tanulási tevékenység irányítása | Megfigyelési szempont kijelölése:Figyeljétek meg a mese olvasása során, hogy milyen kimeríthetetlen erőforrások hozták meg a bolond szerencséjét.  Olvasmányfeldolgozás- kijelölő olvasás, olvasó staféta, lényegkiemelés/ kérdve kifejtő szövegértelmezés, megbeszélés, a megfigyelési szempont és az olvasottak/ a mese tartalmának rövid /tömör visszakérdezése.  Hogyan lett a kincstárnokból udvari bolond, majd Anna királylány férje, a királyság “megmentője”?  Beszélgetés és képes bemutató a megújuló , kimeríthetetlen természeti erőforrások felhasználásáról- szélmalmok, szélkerekek, napelemes házak, földek, vízierőművek,duzzasztógátak, turbinák...stb bemutatása képeken. Irányított beszélgetés. | frontális,  irányított beszélgetés  Szövegértő olvasás,  Lényegkiemelés  bemutatás  Gyakorlás  megbeszélés | szóbeli |
| 1. Rögzítés | Munkalap a mesében olvasottakkal kapcsolatosan. Mesés rögzítés.  Az óra végén házi feladat kijelölése és magyarázat.  Rejtvényfejtő közösen/ párban illetve a táblánál.( TAKARÉKOSKODJ!)  Olvasmányajánló a Szitakötőből,...már a címek is felkeltették a gyerekek kíváncsiságát!...Sötét energia,...Visszafogott bűverő... előrevetítem a következő olvasmányórák anyagát./ Munkalap és rejtvény a mellékletben . | Munkalapos eljárás  Keresztrejtvény  mesélés  Egyéni, páros és  frontális | Szóbeli |
| 1. Értékelés | A gyerekeket megdicsérem, mivel nagyon ügyesen dolgoztak és ezért kapnak egy jutalommatricát (napocska), ,melyet beragasztanak a kis munkalappal együtt a tudomány füzetükbe. | jutalommatricák | szóbeli, jutalom |